
Senyor/a,
Posem en el vostre coneixement que s’ha obert el termini per la inscripció en els cursos de formació del professorat per a la capacitació per prestar el servei d’assessorament i reconeixement acadèmic de l’experiència laboral.
Aquest curs va adreçat al professorat que té, com a mínim, 4 anys d’experiència docent en la família professional o famílies professionals afins en la qual prestarà el servei (aquest requisit és imprescindible).
El curs està format per dos mòduls:
Mòdul 1: Curs de capacitació pel servei d’assessorament i reconeixement acadèmic de l’experiència laboral.
Mòdul 2: Curs d’assessorament per a l’ acreditació de competències.
[bookmark: _GoBack]El professorat té l’opció de cursar un dels mòduls o els dos:
En el cas que cursi el mòdul 1 estarà capacitat per prestar el servei d’assessorament i reconeixement acadèmic de l’experiència laboral.
En el cas que cursi el mòdul 2 estarà habilitat per fer l’assessorament de l’acreditació de competències.
I, en el cas que cursi els dos mòdul estarà capacitat prestar el servei d’assessorament i reconeixement acadèmic de l’experiència laboral i habilitat per fer l’assessorament de l’acreditació de competències.

MÒDUL 1: FORMACIÓ DEL SERVEI D’ASSESSORAMENT I RECONEIXEMENT ACADÈMIC
Aquest mòdul permet que el professorat inscrit pugui estar capacitat per prestar el servei d’assessorament i reconeixement acadèmic de l’experiència laboral.
Durada:
De 25 de setembre al 26 d’octubre de 2018.
Modalitat:
El mòdul és semipresencial i té un total de 20 hores: 16 h. de formació en línia i 4 h. presencials.
La formació es fa en línia, amb el suport d’un professor-tutor que marcarà el calendari a seguir per part de l’alumnat.
Criteris d’avaluació:
Per superar-lo, cal realitzar les activitats en línia proposades i assistir a la sessió presencial.
Dates sessions presencials:
INS Provençana de l’Hospitalet de Llobregat, 25 d’octubre de 9.00 a 13.00 h.
INS Montilivi de Girona, 25 d’octubre de 9.30 a 13.30 h.
INS Escola del Treball de Barcelona, 25 d’octubre de 15.30 a 19.30 h.
INS Pere Martell de Tarragona, 25 d’octubre de 9.30 a 13.30 h
INS Jaume Mimó de Cerdanyola del Vallès, 25 d’octubre de 15.30 a 19.30 h

Enllaços inscripció
	Curs A. Mòdul 1: Formació del servei d'assessorament i reconeixement acadèmic.
Curs. INS Provençana (L'Hospitalet de Llobregat). 

	Curs A. Mòdul 1: Formació del servei d'assessorament i reconeixement acadèmic.
Curs. INS Montilivi (Girona). 

	Curs A. Mòdul 1: Formació del servei d'assessorament i reconeixement acadèmic.
Curs. INS Escola del Treball (Barcelona). 

	Curs A. Mòdul 1: Formació del servei d'assessorament i reconeixement acadèmic.
Curs. INS Pere Martell (Tarragona). 

	Curs A. Mòdul 1: Formació del servei d'assessorament i reconeixement acadèmic.
Curs. INS Jaume Mimó (Cerdanyola del Vallès). 



MÒDUL 2: L’ASSESSORAMENT PER A L’ ACREDITACIÓ DE COMPETÈNCIES
Aquest mòdul permet que el professorat inscrit pugui obtenir l’habilitació com a assessor/a del procediment d'acreditació de la competència professional (AACP)
Durada:
Del 29 d’octubre al 30 de novembre de 2018.
Modalitat:
El mòdul és semipresencial i té un total de 20 hores: 15h de formació en línia i 5 presencials.
La formació es fa en línia, amb el suport d’un professor-tutor guia de l’aprenentatge, que marcarà el calendari a seguir per part de l’alumnat.
Criteris d’avaluació:
Per superar-lo, cal realitzar les activitats en línia proposades, participar en els debats, assistir a la sessió presencial de l’equador del curs (15/11/2018)  i superar el test i supòsit pràctic presencials ( 30/11/2018). En concret, els criteris són els següents:
· Qualificació de la part en línia: es basarà en la realització de les activitats establertes (75%) i la participació en el fòrum debat (25%). Tindrà un pes d’un 30% en l’avaluació del curs. Les activitats no presentades tindran una qualificació de zero punts. A criteri del professor-tutor, es podrà sumar puntuació per actitud, fins un màxim de 2 punts.
· Superació d’un supòsit pràctic presencial i un test amb preguntes relacionades. Per la resolució del cas pràctic els alumnes podran consultar tota la documentació del curs en format paper o digital. Tindrà un pes d’un 70% en l’avaluació del curs.
Dates clau:
· Presentació ( voluntària): 29/10/2018
· Torn de matí: 10.00h a 12.30h
· Torn de tarda: 15.30h a 18.00h
· Lloc: INS La Mercè (Barcelona) i INS Gaudí (Reus)
· Inici activitat en línia: 29/10/2018 a les 08:00h
· Sessió presencial de l’equador del curs ( obligatòria): 15/11/2018
· Torn de matí: 10.00h a 12.30h
· Torn de tarda: 15.30h a 18.00h
· Lloc: per determinar
· Supòsit pràctic presencial i test: 30/11/2018 (tot el matí, lloc per determinar)
Enllaç inscripció:
Curs A. Mòdul 2: L'assessorament per a l'acreditació de competències

Atentament,
Barcelona, 7 de setembre de 2018


Ferran Castrillo Rey
El cap de Servei de Programes i Projectes
de Foment dels Ensenyaments Professionals

